open-index/open-wikipedia-markdown huggingface dataset:
Nyborg skole

**Nyborg Skole** er barneskole i Trondheim, den ligger helt på toppen av Byåsen. Skolen hadde 265 elever i 2011. Skolen flyttet inn i nytt bygg i 2005.

## Historikk
Nyborg Skole ble opprettet i 1963, ved starten hadde skolen 323 elever fordelt på 13 klasser og kun 10 lærere..  
I år (2013) fyller Nyborg skole 50 år. De skal derfor gå som nummer 4 i barnetoget.

## Kilder
*
X-Men: First Class

***X-Men: First Class*** er en britisk-amerikansk superheltfilm fra 2011. Filmen er regissert av Matthew Vaughn, og har James McAvoy, Michael Fassbender og Kevin Bacon i hovedrollene.

## Om filmen
Filmen hadde et budsjett på 150 millioner dollar, og har spilt inn 303 millioner dollar på verdensbasis. Publikum har latt seg begeistre, så vel som utenlandske anmeldere: filmen har 87% på Rotten Tomatoes (hvor anmeldelsene er laget av profesjonelle amerikanske filmkritikere) og 7.9/10 på brukersiden  IMDb. Norske anmeldere har vært positive, men likevel noe mer lunkne: både VG, Dagbladet, NRK, TV 2 og Aftenposten har gitt filmen 4 av 6 mulige.

Filmen er en såkalt «prequel» (forløper) til de originale X-Men-filmene (*[[X-Men (Film)|X-Men]]*, *[[X2]]* og *[[X-Men: The Last Stand]]*), hvor vi følger oppstarten til mutantene som grunnla X-Men.
Den stemmer imidlertid ikke med de originale X-Men-filmene. I *[[X-Men: The Last Stand]]* får vi se en scene hvor professor Charles «Professor X» Xavier og Eric «Magneto» Lenhsherr rekrutterer Jean «Phoenix» Gray til X-Men, mens i *X-Men: First Class* skiller Magneto og Professor X lag før dette skjer. Dessuten er «The Beast» en del av de originale X-Men i *X-Men: First Class*, mens i *[[X-Men: The Last Stand]]* er han en ny rekrutt.

## Handling
Historien skildrer vennskapet som oppstod mellom professor Charles Xavier (James McAvoy) og Erik Lensherr (Michael Fassbender) før de ble fiender.

Handlingen starter under 2. verdenskrig, hvor den unge Erik Lensherr blir vitne til et stygt drap på sin egen mor av den onde mutanten Sebastian Shaw (Kevin Bacon) i en konsentrasjonsleir i Polen. Samtidig får jevngamle Charles Xavier vite at han ikke er alene om å ha spesielle krefter da den to år yngre Raven kommer på besøk og avslører sine krefter. Charles er overlykkelig over å finne noen andre som ham og inviterer henne til å bo hos seg.

18 år senere møter vi en voksen og svært hevnlysten Erik, som har ett mål for seg; å finne og drepe Shaw. Vi får også vite at Charles og Raven (Jennifer Lawrence) har vokst opp som søsken, og at Charles har blitt en professor innenfor mutasjon. Da dr. Moira MacTaggert (Rose Byrne) oppdager at det eksisterer mutanter, oppsøker hun Charles for å få råd om mutasjon. De oppdager at Shaw har planer om å starte en atomkrig og å ødelegge verden. Der befinner også Erik seg, desperat etter å få has på Shaw. Charles stopper ham akkurat i tide før han tar livet av seg selv i strevet.

Dette starter et vennskap mellom de to kraftfulle mutantene, selv om de har vidt forskjellige måter å tenke på. Men de har samme mål; å stoppe Shaw fra å starte tredje verdenskrig, samtidig som han overtar verdensherredømmet og dreper alle som ikke er mutanter. Derfor rekrutterer de to og Moira medmutanter til regjeringen for å hjelpe til med å stoppe det. Men det er ikke bare å stoppe den forestående krigen som er et problem for mutantlaget – splidelser skapes innenfor egne rekker som truer med å ødelegge dem.

## Rolleliste

## Eksterne lenker
* 
*
30 Minutes or Less

***30 Minutes or Less*** er en amerikansk action-komedie fra 2011. Filmen er regissert av Ruben Fleischer, og har Jesse Eisenberg, Aziz Anzari, Danny McBride og Nick Swardson i hovedrollene.

## Om filmen
Filmen hadde et budsjett på 28 millioner dollar, noe som var mer enn Fleischers forrige film, superhiten *[[Zombieland]]*, fikk. Men denne gangen ble det aldri noen stor suksess, og med sine 40 millioner inntjente dollar var det bare så vidt man klarte å spille inn igjen pengene igjen. 

Filmen fikk også slakt av norske anmeldere – VG og Dagbladet gav begge filmen terningkast 2. Amerikanske anmeldere likte heller ikke *30 Minutes or Less* særlig godt, og snittkarakteren 44% gjenspeiler dette. IMDb-brukerne har gitt filmen brukbare 6.2 snittpoeng av 10 mulige.

## Handling
Nick (Jesse Eisenberg) er en lat pizzasjåfør som ikke tar særlig alvorlig på livet. Da han kommer til å avsløre at han lå med Kate (Dilshad Vadsaria), søsteren til bestevennen Chet (Aziz Anzari), setter dette vennskapet på en alvorlig prøve. Men når to karer (Danny McBride og Nick Swardson) som aldri har tatt et ærlig arbeidsslag i sitt liv plutselig kidnapper Nick, planter en bombe rundt kroppen hans og tvinger ham til å rane en bank innen de neste ti timene, innser Nick at han trenger hjelp fra bestevennen. Det hjelper heller ikke på når de sleske karene kidnapper Kate for å forsikre seg om at de får pengene. Nick og Chet er dermed i alvorlig tidstrøbbel.

## Rolleliste

## Eksterne lenker
* 
*
Jeffrey Amherst

**Jeffrey Amherst**, baron Amherst, (født 29. januar 1717 i Sevenoaks i England, død 3. desember 1797 samme sted) var en britisk feltmarskalk med feltinnsats i Europa og i Nord-Amerika.

## Biografi
### Bakgrunn
Jeffrey Amherst var sønn av den kentiske advokat Jeffrey Amherst (død 1750) og hans hustru Elizabeth Amherst (født Kerrill), En bror ble admiral - John Amherst - og en annen generalløytnant - William Amherst. 

### Militær
Han gikk inn i militær tjeneste i 1731 (som meget ung pasje), deltok i den østerrikske arvefølgekrig i slaget ved Dettingen, slaget ved Fontenoy og slaget ved Rocoux og ble forfremmet til oberstløytnant.

I 1758 ble han generalmajor og sjef for ekspedisjonen, som gikk mot Ny-Frankrike i Nord-Amerika. Amherst inntok samme året festningen Louisbourg og ble så øverstkommanderende for hele den britiske armeen i Nord-Amerika. Han inntok selv Fort Ticonderoga i 1759, mens James Wolfe erobret Quebec. I 1760 erobret han Montréal, som overgav seg for den samlede britiske hæren. Amherst ble utnevnt til generalguvernør i Britisk Nord-Amerika. I årene etter kom Amherst i strid med de franskvennlige indianerstammene (pontiackrigen), men han undervurderte fienden og fikk utrettet lite.

Karakteristisk for Amherst var omhyggelig planlegging, og metodisk og forsiktig utvikling av hans styrkemanøvrer. Men hans innsats er omstridt, bl.a. fordi han deltok i biologisk krigføring mot indianerne ved å spre influensavirus blant dem. 

Han ble tilbakekalt i 1763, og ble mottatt i London, der tilbakeslagene i krigen mot indianerne ikke var kjent, som en helt som hadde erobret Canada. I 1772 ble han generalløytnant, fikk i 1776 peer-verdighet og ble general i 1778. 

Lord Amherst var i 1793 den ordinære øverstkommanderende for den britiske hæren, men som i de siste årene i Canada, viste han dårlig lederskap og ble tvunget til å trekke seg i 1795. Året etter ble han likevel forfremmet til feltmarskalk.

## Referanser


## Eksterne lenker
* Jeffrey Amherst hos thePeerage.com
* Jeffery Amherst Collection, Amherst College Archives and Special Collections
* Biografi i ''Dictionary of Canadian Biography Online''
* Historical Biographies: Jeffrey Amherst
* Amherst and Smallpox (Amherst og kopper(sykdom))
* Amherst i Haldimand Papers
* Amherst and Smallpox Blankets – Utdrag fra brev hvor Lord Jeffery Amherst godkjenner planen om å benytte kopper (sykdom) (datert 16. juli 1763) og diskutere andre metoder for å drepe de innfødte amerikanerne med oberst Henry Bouquet.
* Jeffrey Amherst and Smallpox Blankets – Omfattende diskusjon og dokumentasjon av Amhersts engasjement i krigføring mot urbefolkningen og koppertaktikken (University of Massachusetts)
* 1759 From the Warpath to the Plains of Abraham ( Virtuell utstilling)
* National Battlefields Commission (Plains of Abraham)
Wimbledon (film)

***Wimbledon*** er en britisk romantisk komedie fra 2004. Filmen er regissert av Richard Loncraine, og har Paul Bettany og Kirsten Dunst i hovedrollene.

## Handling
Engelskmannen Peter Colt (Paul Bettany) er en tennisspiller som er på hell av karrieren, men som en avskjedsgave får et wild card til sin siste Wimbledon-turnering. Peter har alltid kommet seg lett gjennom livet, med en rik familie som har tatt seg av det meste slik at han har kunnet satse på tennisen, en idrett han alltid har hatt talent i, men det er et talent han ikke har fått ut til det fulle. Tennis er også det som har kommet mellom den dysfunksjonelle familien. Særlig faren Edward (Bernard Hill) er bitter på sønnen. Peter har heller ingen ambisjoner om å komme langt i turneringen, siden han har mistet motivasjonen. Men så møter han amerikanske Lizzie Bradbury (Kirsten Dunst), en damespiller på toppen av karrieren som har ambisjoner om å vinne hele turneringen. Peter forelsker seg i henne og blir inspirert til å spille sin beste tennis. Men hennes strenge far og trener (Sam Neill) forbyr henne å bli sammen med Peter, siden han mener det tar bort fokuset hennes. Peter og Lizzie fortsetter imidlertid å møtes, tross farens vrede. Kan de vinne både i kjærligheten og på tennisbanen?

## Om filmen
Filmen hadde et budsjett på 31 millioner dollar. Den ble aldri den helt store suksessen i USA, men tennisinteresserte land i resten av verden reddet overskuddet. *Wimbledon* spilte totalt inn 41 millioner dollar.

Filmen fikk også brukbare anmeldelser i norske medier. *[[VG]]* gav filmen terningkast 4, mens *[[Dagbladet]]* nøyet seg med 3. På Rotten Tomatoes har den et snitt på 61 %, mens på IMDb ligger brukersnittet for øyeblikket på 6,3 poeng av 10 mulige.

## Rolleliste

## Trivia
* Hugh Grant og Reese Witherspoon var på et tidspunkt klare for å spille hovedrollene.

## Eksterne lenker
*
Servius

**Servius** eller **Maurus Servius Honoratus** (født ca. 370, død ca. 430) var en filolog i senantikken som i sin samtid hadde rykte for å være den klokeste mann i Italia. Han skrev en kommentar til Vergils skrifter, *In tria Virgilii Opera Expositio*, som tusen år senere ble den første inkunabel som ble trykket i Firenze, av Bernardo Cennini i 1471.

## Kommentarer til Vergil
Kommentaren til Vergil er kjent i to ulike versjoner. Det eldste er en relativt kort tekst, hvor forfatterskapet angis både i overskriften og indirekte gjennom teksten. En nyere gruppe manuskripter, som stammer fra 900- og 1000-tallet består av den eldste teksten innarbeidet i en utvidet versjon.
Det utvidede versjonen er ikke eksplisitt tilskrevet Servius, og det er stilistiske forskjeller mellom urmanuskriptet og tilleggene. Det utvidede teksten omtales som *Servius auctus* eller *Servius Danielis*, etter Pierre Daniel som utgave den første trykte utgaven i 1600. Tilføyelsene består av innredigerte tekstavsnitt som ser ut til å stamme fra tapte verk fra antikken. Redaktøren er anonym, men var etter alt å dømme kristen. 

Å dømme etter Macrobius' verk *[[Saturnalia]]*, hvor Servius deltar i samtalene, andre hentydninger i det samme verket, og et kjent brev fra Symmachus til Servius må Servius ha vært en «hedning», det vil si en ikke-kristen.

## Andre verker
Foruten kommentarene til Vergil er også andre verker av Servius bevart: en samling med noter til grammatikken (*Ars grammatica*) til Aelius Donatus; en avhandling på metriske endelsene i poesi (*De finalibus*); og en avhandling om ulike poetiske versemål (*De centum metris*).

Utgaven til Georg Thilo og Hermann Hagen (1878–1902) er fortsatt den eneste utgaven av alle verkene til Servius. Under utvikling er *Harvard Servius (Servianorum in Vergili Carmina Commentariorum Editio Harvardiana)*; av prosjekterte fem bind er to hittil utgitt, i (*Aeneid* 1-2), 1946; ii (*Aeneid* 3-5), 1965, og prosjektet fortsetter med tiden til hjelp.

## Referanser


## Eksterne lenker
* ''Commentary on the Aeneid of Virgil* hos Prosjekt Perseus
* [http://www.intratext.com/X/LAT0333.htm *De Centum Metris*] hos Intratext.com 
* [http://www.forumromanum.org/literature/serv_cent.html *De Centum Metris''] hos Forum Romanorum
Elizabethtown

***Elizabethtown*** er en amerikansk romantisk komedie fra 2005. Filmen er skrevet og regissert av Cameron Crowe, og har Orlando Bloom og Kirsten Dunst i hovedrollene.

## Handling
Drew Baylor (Orlando Bloom) er en talentfull skodesigner som ser etter meningen med livet. Han har problemer med å få businessen til å gå, har ingen virkelig nære venner, og har selvmordstanker når søsteren ringer for å fortelle ham at faren deres er død. Han føler seg ansvarlig for farens død og tar turen tvers over landet for å delta i begravelsen. På flyet møter han den eksentriske flyvertinnen Claire (Kirsten Dunst), som han så vidt prater med, men som han også får telefonnummeret til. Når Drew så blir deprimert, prøver han å ringe alle numrene han har lagret på mobiltelefonen for å kunne snakke med en eller annen. Claire er hans siste sjanse, og hun er den eneste som tar telefonen. De deler sorger og gleder de begge har opplevd i løpet av livet gjennom hele natten. De forelsker seg i hverandre, og Drew finner sakte, men sikkert håp i livet.

## Mottakelse og økonomi
Filmen hadde et budsjett på 57 millioner dollar og spilte inn kun 52 av dem. Den gikk dermed på et underskudd. Den ble også slaktet av amerikanske kritikere, og har bare 28% i snitt. Heller ikke norske medier lot seg overbevise, da VG gav filmen terningkast 3, mens Dagbladets anmelder havnet på en 2'er. På IMDb har filmen imidlertid ett snitt på noe bedre 6.3/10.

## Rolleliste

## Annet
* Jessica Biel gjorde audition for rollen som Claire, men ble castet som Ellen i stedet.
* Regissør og manusforfatter Cameron Crowe skrev karakteren Drew Baylor med tanke på Orlando Bloom. Imidlertid kunne Bloom først ikke stille opp på grunn av at han spilte i *[[Kingdom of Heaven]]* på den tiden. Crowe castet deretter Ashton Kutcher i rollen som Drew, men da følte ikke regissøren at kjemien mellom Kutcher og Kirsten Dunst var allverden, så Kutcher ble sparket igjen. Deretter var det flere skuespillere som kjempet om rollen, som Seann William Scott, James Franco, Colin Hanks og Chris Evans. Scott var nær ved å bli valgt, men Crowe ville virkelig ha Bloom i rollen, og til slutt fikk man ordnet det slik at Bloom fikk tid til å være med i filmen.
* Et liknende scenario skjedde i prosessen med Kirsten Dunst, som var førstevalget til Crowe som Claire, men som nesten ikke kunne ta rollen fordi hun det var planlagt at hun skulle være med i M. Night Shyamalans *[[The Village]]*. Evan Rachel Wood ble deretter vurdert for rollen, men ble betraktet som for ung på den tiden. Dunst trakk seg deretter fra *The Village* og tok rollen som Claire i stedet.

## Eksterne lenker
*
En sirkel is

***En sirkel is*** er et dikt av den norske forfatteren Jan Erik Vold, som ble utgitt i bokform i 1994.

I anledning Norges Skøyteforbunds (NSF) 100-årsjubileum 27. februar 1993 ble den nyskrevne skøyteprologen urfremført i Oslo rådhus dagen før som et bestillingsverk fra NSF. Fremføringen var lagt opp som en titusenmeter, med rundeviserapparat og bjelle for siste runde går. Før Vold begynte på diktet, hadde han forøvrig lovet å ikke overskride arrangementskomitéens formann, Hroar Elvenes' bestenotering på mila (17 minutter 41 sekunder og 2/10). I boka som er et friere medium har Vold selv skrevet i forordet «at han kan gi på litt mer». I diktet skriver han om forskjellige sider ved hurtigløp på skøyter. Vold trekker blant annet frem flere gode langdistanseløpere.

## Omtale
* 
* 
* 
* 
* 
* 
* 

## Referanser


## Eksterne lenker
* Omtale på www.thefreelibrary.com
* En sirkel is med Jan Erik Vold *En sirkel is er 10 000 m på skøyter. Tribunesliter Jan Erik Vold leser, [[Stian Carstensen]] spiller og tidtaker er [[Tom Stalsberg]]. Fra Røverstaden, Oslo.* Vist på NRK TV første gang den 3. mai 2024. Regi: Torstein Vegheim. Produksjonsår: 2022. Lengde: 56 min.
Bundesautobahn 7

**Bundesautobahn 7** eller **Autobahn 7** (**A7**) er den lengste autobahn i Tyskland, og den lengste motorvei i et land i Europa. I 1937 ble den første delstrekningen mellom Kassel og Göttingen tatt i bruk, 1. september 2009 ble de siste 15 kilometer foran grensen mot Østerrike innviet.

A7 er 963 kilometer lang og deler Tyskland på langs. Den går fra den Sønderjyske motorvei ved grensen til Danmark og helt ned til grensen til Østerrike ved Füssen, hvor den går over i Fernpassstrasse (B179), på den østerrikske siden. Veien passerer grensen inne i en tunnel. Hele strekningen er europavei.

## Se også
* Liste over motorveier i Tyskland‎
## Referanser
Tomas Adrian Glans

**Tomas Adrian Glans** (født 18. september 1976) er en regissør og koreograf som jobber i både Sverige og Norge med musikkteater som hovedfelt. Han er utdannet ved The London Studio Center og Millenium Dance 2000. Han har også jobbet som kostymedesigner på flere produksjoner

Glans har arbeidet som koreograf og regissør på blant annet Edderkoppen Teater (Inger Lise elsker 70 tallet) Østfold Teater (*Play Pause Record*), Trøndelag Teater, (*Markus og Julie*, *Cabaret*, *Chicago*) Rogaland Teater (*Skyfri himmel*)(koreograf), Det norske teatret (*Få meg på for faen*)(koreograf), Felix Fantastiske Orkester (koreograf) Hålogaland Teater (*Cabaret* (koreograf), *Chicago*(koreograf), *Bør Børson*), Oslo Spektrum (*Grease*)(koreograf) og Edderkoppen teater (*Sound of Music*)(koreograf).

Han har også jobbet med TV-program som *Reisen til popstjernen*, *[[Skal vi danse (TV-program)|Skal vi danse]]*, TVNorges *[[Dansefeber]]*, TV 2s *[[Idol (TV-program)|Idol]]* og *[[Gullfisken]] 2006*, samt flere andre TV-produksjoner. I Sverige har han koreografert på Chinateatern (*Hairspray*), Oscarsteatern (*Saturday Night Fever*) og Fredriksdals Teatern (*Viva la Gretha*). Han jobber også fast med Oslo fagottkor.

## Eksterne lenker
*
Ine Hoem

**Ine Kristine Hoem** (født 1985) er en norsk låtskriver og artist. Hun er født og oppvokst på Grünerløkka i Oslo, men har røtter i Fræna i Møre og Romsdal der hennes far Edvard Hoem kommer fra. 

I musikken sin henter hun inn elementer fra både moderne popmusikk og jazz-universet. 

Hoems gjennombrudd kom med albumet *Angerville*, og singelen «This Year».

I 2017 kom oppfølgeren *Moonbird*, produsert i samarbeid med Tobias Frõberg. I kjølvannet av albumslippet turnerte Ine Hoem som support for Veronica Maggio.  

Ine Hoems tredje album *Hundre Dager*, ble sluppet 24. januar 2020 som hennes første album med norsk tekst. *Hundre dager* er produsert i samarbeid med Markus Lillehaug Johnsen. Etter å ha gitt ut *Minnelandet* i 2025, ble hun nominert til Spellemannprisen 2025 i klassen TONOs tekstforfatterpris.

Ine Hoem er tidligere vokalist i bandet PELbO, og har også medvirket på en rekke norske jazzutgivelser, og samarbeidet med musikere som Jo Skaansar, Trygve Seim og Kjetil Bjerkestrand. 

Hun vant senere Musikkprisen i regi av Ocean Sound Recordings, og ble nominert til Bendiksenprisen i 2015. Sammen med bandet PELbO ble hun utnevnt til «NTNU jazzambstrassadør».

## Diskografi
* : *Angerville* (Slaraffensongs)
* : *Moonbird* (Slaraffensongs)
* : *Hundre Dager* (Slaraffensongs)
* : *Alt vi har kjært* (Slaraffensongs)
* : *Minnelandet* (Slaraffensongs)

### Singel
* : «This Year»

## Referanser


## Eksterne lenker
* 
*
Id mubarak

**Id mubarak** eller **eid mubarak** (arabisk **عيد مبارك**) er en tradisjonell hilsen knyttet til de islamske høytidene id al-adha og id al-fitr. Uttrykket kan oversettes til *velsignet id*, i betydningen *ha en velsignet feiring av id*

Bruken av uttrykket variere noe fra region til region. I Tyrkia er det ikke vanlig brukt, men de synonyme frasene *bayramınız mübarek olsun*, eller *bayramınız kutlu olsun* nyttes for velsignet høytid. 

I den muslimske verden finnes det en rekke hilsner tilknyttet id al-adha og id al-fitr. Islams profeter, deriblant Muhammad, skal ha brukt følgende uttrykk ved id al-fitr: *Taqabbalallâhu minnâ wa minkum* (i betydningen *(må) Gud ta i mot fra oss og dere (vår faste og våre gode handlinger*).

## Referanser


## Eksterne lenker
* Ramadan Timetable 2011
Ivar Eikrem

**Ivar Kornelius Eikrem** (født 10. august 1898 i Aukra i Romsdal, død 18. oktober 1994) var en norsk gårdbruker, fisker og stortingsmann for Arbeiderpartiet.

Han ble valgt til Stortinget fra Møre og Romsdal i 1954, og ble så gjenvalgt for to perioder.

Eikrem var ordfører for Nord-Aukra kommune i perioden 1945–1947, kommunestyremedlem for perioden 1947–1951 og viseordfører for perioden 1951–1959. Fra 1945 til 1947 var han medlem av Møre og Romsdal fylkesting. Han var formann i lokallaget til Arbeiderpartiet fra  1931 til 1940 og 1945 til 1949.

Utenfor politikken var Eikrem gårdbruker og fisker.

## Kilder
* 
* 

## Eksterne lenker
*
A7

**A7**, **a7** eller **A-7** kan være:
* Vought A-7 Corsair II, amerikansk angrepsfly
* Avenged Sevenfold, heavy metal band
* Hawk 75A-7 – en nederlandsk versjon av flytypen Curtiss P-36 Hawk

## Veitransport
* Audi A7, en tysk bilmodell
* Bundesautobahn 7, en motorvei i Tyskland
* A7 – en motorvei i Belgia, se liste over motorveier i Belgia 
* A7 – en motorvei i Bulgaria, se liste over motorveier i Bulgaria 
* A7 – en motorvei i Luxembourg, se liste over motorveier i Luxembourg 
* A7 – en motorvei i Nederland, se liste over motorveier i Nederland
Gustav Jahoda

**Gustav Jahoda** (1920–2016) var en britisk sosialpsykolog. 

Jahoda ble født i Wien, hvor han påbegynte sin utdannelse som senere ble fullført ved studier i Paris og London. Han studerte sosiologi og psykologi ved University of London før han begynte å arbeide ved University of Manchester.  

I 1952 begynte han å arbeide som professor i Ghana, hvor han utførte en rekke sammenlignende undersøkelser i psykologi.  I 1963 ble han invitert til å etablere et nytt psykologisk institutt ved University of Strathclyde, selv om han fortsatte med å reise til Vest-Afrika. Han pensjonerte seg i 1985, men han hadde lenge stilling som professor emeritus.

## Referanser
Petisjon

En **petisjon** (av latin: *petitio*) er en forespørsel om å gjøre noe, i de fleste tilfeller til et samfunns regjerende myndigheter eller regent. Forespørselen gjøres av samfunnsmedlemmer som på grunn av sin stilling ikke har rett til på annet vis å ta et initiativ i politiske og administrative spørsmål. En petisjon kan være skriftlig eller muntlig, og kan i våre dager også bli overført via internett.

## Underskriftskampanje

## Referanser
Karin Dreijer

**Karin Elisabeth Dreijer** (født 7. april 1975 i Nacka i Sverige), også kjent under artistnavnet **Fever Ray**, er en svensk musiker, sanger og produsent. Hen er søsken av Olof Dreijer som hen startet elektronikabandet The Knife sammen med. Dreijer har tidligere spilt i bandene Virginia og Honey is Cool. Sammen med broren Olof driver hen også plateselskapet Rabid Records. 

Dreijer bidro i 2005 med vokal på låten «What Else Is There?» av Röyksopp. I 2009 bidro hen igjen med vokal på Röyksopp-låtene «Tricky Tricky» og «This Must Be It». I slutten av 2008 lanserte Dreijer soloprosjektet Fever Ray, med singelen «If I Had a Heart». Albumet *Fever Ray* ble utgitt i 2009 og inneholdt 10 låter.

Dreijer har også spilt inn duetten «Volksblues» i 1998 på albumet *Personality Crisis* sammen med Bjørn Quartet.

I 2010 ga Dreijer (som Fever Ray) ut singelen «Stranger Than Kindness» og «Here Before». Hen har også gitt ut singelen «Mercy Street» som er en coverversjon av Peter Gabriels låt. Hen ble nominert til Nordic Music Prize 2017 for albumet *Plunge*.

Karin Dreijer har nevnt *[[Miami Vice]]*, David Lynch (filmregissør og musiker) og rockebandet Fugazi som store inspirasjonskilder.

Dreijer beskriver seg selv som skeiv og med flytende kjønnsidentitet. Hen bruker pronomen "hen"/"den".

## Diskografi
**Med Honey Is Cool**
*1995 – *Focky Focky No Pay* (EP)
*1997 – *Crazy Love*
*1999 – *Bolero!*
*1999 – *Early Morning Are You Working?*
*2000 – *Baby Jane* (EP)

**Med The Knife**
*2001 – *The Knife*
*2003 – *Deep Cuts*
*2003 – *Hannah med H Soundtrack*
*2006 – *Silent Shout*
*2013 – *Shaking the Habitual*

**Med Fever Ray**
*2008 – *If I Had a Heart*
*2009 – *Fever Ray*
*2009 – *Live in Luleå*
*2010 – *Here Before*
*2010 – *Mercy Street*
*2017 – *Plunge*
*2023 – *Radical Romantics*

**Karin Dreijer Andersson**
*2011 – «No Face» (spor på samlingsalbumet *We Are The Works In Progress*)

**Medvirker på: **
*1998 – «Volksblues» (på *Personality Crisis* med The Bear Quartet)
*2000 – «Wasted» (på *Fake or Real* med Robot)
*2001 – «Be a Stranger» (på *Gay Icon* med The Bear Quartet)
*2001 – «Axe Man» (på *Silverbullit* med Citizen Bird)
*2001 – «Lost in the City Nights» (på *Hit that City* med Yvonne)
*2005 – «What Else Is There?» (på *[[The Understanding]]* med Röyksopp)
*2008 – «Slow» (på *Vantage Point* med dEUS)
*2009 – «Tricky Tricky» og «This Must Be It» (på ''Junior med Röyksopp)

## Referanser


## Eksterne lenker
* 
* 
* 
*
Herodes

**Herodes** er et gresk navn som kanskje henger sammen med ordet 'ηρως (*héros*) som betyr «helt».

**Personer i [[Herodes-dynastiet]]:**
*Herodes den store
*Herodes Arkhelaos
*Herodes Antipas
*Herodes Filippo
*Herodes Boëthus
*Herodes Agrippa I
*Herodes Agrippa II
*Herodes av Chalkis

**Andre:**
*Herodes Atticus, gresk aristokrat

**Som kunstnernavn:**
*Herodes Falsk
Fornorsking (kultur)

**Fornorsking** er assimilering av kulturelle og etniske minoriteter inn i den dominerende majoritetskulturen i Norge.

Begrepet har særlig blitt brukt om norske myndigheters aktive assimilasjonspolitikk mot samer og kvener i Nord-Norge fra midten av 1800-tallet, og frem mot ideer om kulturell likestilling sakte vokste frem etter andre verdenskrig. Også andre minoritetskulturer som tatere og sigøynere har vært utsatt for fornorskingspolitikk.

Stortinget vedtok 20. juni 2017 å opprette en statlig sannhetskommisjon som skulle granske konsekvensene av fornorskningspolitikken som har vært ført. Dette skjedde etter forslag fra flere parter, bl.a. Sametinget og stortingsrepresentantene Kirsti Bergstø og Torgeir Knag Fylkesnes. I 2018 ble sammensetning og mandat for kommisjonen vedtatt.

Sannhets- og forsoningskommisjonens rapport ble avgitt til Stortinget 1. juni 2023. Rapporten ble behandlet av kontroll- og konstitusjonskomiteen. Stortinget i plenum behandlet saken 12. november 2024. Alle partiene, med inntak av Fremskrittspartiet, stilte seg bak dette vedtaket:

 «Stortinget vil formidle sin dypeste beklagelse for de overgrep fornorskingspolitikken innebar for samer, kvener/norskfinner og skogfinner. Med dette ber Stortinget om unnskyldning for tidligere stortings aktive rolle i fornorskingspolitikken, og erkjenner ansvar for denne politikkens konsekvenser for grupper og enkeltindivider.»

## Se også
* Fornorsking av samer
* Finnifisering
* Den finske fare

## Referanser
Torjus Aaland

**Torjus Aaland** (født 1991) er en norsk tidligere forsvarsspiller i fotball fra Stranda i Møre og Romsdal. Han spilte seinest for Molde Fotballklubb, som han fikk proffkontrakt med i desember 2011. Han har spilt kamper for Norges G16- og G17-landslag.

## Referanser
VM i hundekjøring barmark 2011

**VM i hundekjøring barmark 2011** ble arrangert i Borken i Tyskland fra 11. til 13. november 2011.

Det var 525 deltagere fra 25 nasjoner og drøyt 1000 hunder i aksjon. Norge stilte med 26 utøvere.

## Medaljevinnere

## Kilder
*  International Federation of Sleddog Sports: All Dryland Championships Elite Medals
Lagoa (Rio de Janeiro)

**Lagoa** er en eksklusiv bydel sør i Rio de Janeiro. Den befinner seg rundt innsjøen Lagoa Rodrigo de Freitas, like nord for Ipanema og vest for Copacabana. Like nord for Lagoa ligger fjelltoppen Corcovado med Kristusstatuen.

Bydelen hadde 18&nbsp;221 innbyggere i 2010. Den har et areal på 5,11 km².

## Referanser
Matthias Calonius

**Matthias Calonius** (født 27. desember 1738 i sognet Saarijärvi i Finland, død 13. september 1817 i Åbo) var en fremtredende finsk jurist og embedsmann. Calonius øvde stor innflytelse gjennom sine foredrag om sivilrett, holdt for studenter på 1800-tallet og første gang utgitt i 1908 som *Praelectiones in Jurisprudentiam Civilem*. I likhet med andre i denne perioden forsvarte han naturretten som et middel til å rettferdiggjøre samtidens lovgivning.

## Referanser
Moralia

***Moralia*** (gammelgresk  &mdash; fritt oversatt som *Spørsmål om sed og skikk*) er en samling med 78 essay og taler av den greske historikeren Plutark. 

Samlingen inneholder tekster om flere ulike emner. Her er *[[Om Isis og Osiris]]*, som er en viktig kildetekst til egyptisk mytologi, en drøfting av forholdet mellom høna og egget, en humoristisk dialog mellom Odysseus og en av Kirkes griser, en hyllest av Aleksander den store, en kritisk analyse av Herodot, tekster om vennskap, smiger, barneoppdragelse, dyder, overtro, kjærlighet, «mannen i månen», sjelen, reinkarnasjon, kulde, andre naturfenomener, *Romerske spørsmål* (Αἴτια Ῥωμαϊκά – Quaestiones Romanae) og *Greske spørsmål* (Αἴτια Ἑλληνικά – Quaestiones Graecae).

Siden  utgave fra 1572 har verkets 78 essay tradisjonelt blitt organisert i 14 bind. Noen av tekstene er av ettertiden vurdert som pseudoepigrafiske, dvs uriktig tilskrevet Plutark.

Utdrag fra *Moralia* er oversatt til norsk i ulike bind av serien Verdens hellige skrifter: *[[Om Isis og Osiris]]* gjengis både i *[[Zarathustras sanger]]* med tekster om zoroastrismen og i *[[Den egyptiske dødeboken, og tekster om livets vei]]* med tekster om egyptisk mytologi; mens utdrag fra *Romerske spørsmål* gjengis i *[[Romersk religion (bok)|Romersk religion]]*.

## Eksterne lenker
* Plutarch's Moralia from the Online Library of Liberty William W. Goodwins oversettelse til engelsk 1878 som pdf
* Plutarch page at LacusCurtius Oversettelser til engelsk av *On the Fortune or Virtue of Alexander*, *On the Fortune of the Romans*, *Roman Questions*, *Isis and Osiris*, *On Putting One's Enemies to Use* og den antagelig pseudoepigrafiske *Parallela Minora*.
* List of translations from Attalus.org  
* Plutarch's Essays Volume 3 fra Project Gutenberg
Björn Svensson

**Björn Johan Dong-Soo Svensson** (født 1976 i Sundsvall) er en svensk kokk kjent for å ha etablert flere restauranter i Oslo. Den første var *Oscarsgate restaurant* i Oslo, som i 2008 fikk innpass i Michelinguiden. Også hans tre senere restauranter har fått stjerner i Michelinguiden.

På 1990-tallet gikk han i lære og var pizza-baker i Sundsvall, virket en tid i Göteborg, før han rundt 1998 kom til Oslo og Eyvind Hellstrøms Bagatelle, hvor han var ett års tid. Han ble senhøsten 2000 kåret til Årets Unge Kokk, og hospiterte ved El Bulli noen uker i 2001, samt senere hos Gordon Ramsay i London, som også tilbød ham videre engasjement.

Han fulgte i 2000 Terje Ness og  flere av kollegene ved Bagatelle over til Bengt Wilson og Lars Erik Underthuns *Oro* og ble blant annet kjøkkensjef ved stedets tapas-avdeling *Plata.*

Våren 2005 åpnet han *Oscarsgate Restaurant* i Pilestredet 63, sammen med blant andre Niklas Joakim Roslund (født 1974) fra Søgne og etterhvert servitøren Anne Perly Norstad Heggberget (født 1982). Den fikk en stjerne i Michelinguiden i 2008, men ble nedlagt like før jul i 2012.

Våren 2013 ble det kjent at Svensson skulle starte et nytt spisested med arbeidstittel «Fauna», vegg i vegg med *Palace Grill* på Solli plass, og med Jo Bøe Klakegg (født 1985) som sjefskokk, Klakegg var hentet inn fra Noma (restaurant) i København. Blant investorene var kokebokforfatter Anne-Kat Hærland (født 1972) og oversetterne Kjell Risvik (født 1941) og Kari Risvik (født 1932). Eieren av Fauna var selskapet Tavoy AS, som var eid av Svensson, Jo Bøe Klakegg og Anne Perly Norstad Heggberget.

Den 9. september 2017 åpnet Svensson restauranten Galt i Frognerveien 12 sammen med Pascal Lehmann, Daniel Hasvold Jung, Kine Jøndal og Marcus Solefors. Etter fem måneders drift ble Galt tildelt en stjerne i Guide Michelin. Dette ble Svenssons tredje restaurant med en stjerne i Guide Michelin. Galt Restaurant ble stengt i juni 2020.

Schlägergården restaurant ble åpnet av Svensson sommeren 2021 og fikk en stjerne i Michelin-guiden i 2022.

## Utmerkelser
* «Young Chef of the Year» 2000 og opphold på champagnehuset Moët & Chandon sitt slott Chateau Saran utenfor Épernay
* «The Nordic Price», 2.-plass i 2011, utdelt av Eyvind Hellstrøm
* Michelinguiden: 1 stjerne i 2008 – Oscarsgate restaurant, Oslo
* Michelinguiden: 1 stjerne i 2014 – Fauna restaurant, Oslo
* Michelinguiden: 1 stjerne i 2018 – Galt, Oslo
* Michelinguiden: 1 stjerne i 2022 – Schlägergården, Oslo

## Utgivelser
* *Kokken, bakeren, hun komikeren og mat de elsker* (Cappelen Damm, 2019) sammen med Martin Fjeld og Anne-Kat. Hærland.

## Referanser
Ivar Erlien Furu

**Ivar Erlien Furu** (født 7. mai 1994 i Trondheim) er en norsk fotballspiller som spiller for Gamle Oslo.

Han er fra Sunndal i Møre og Romsdal. Furu har spilt på toppnivå for Ranheim og Kristiansund.

Han har vært tatt ut på aldersbestemte landslag.

## Referanser


## Eksterne lenker
*
Bjørset Fotballklubb

**Bjørset Fotballklubb** (stiftet 17. desember 1991) er en fotballklubb fra Molde.

## Historikk
Klubben spiller 2013-sesongen i 6. divisjon, etter å ha rykket ned fra 5. divisjon i 2012.

### Tabellen 2011

### Tabellen 2012

## Referanser


## Eksterne lenker
*
Saima kanal

**Saima kanal** (finsk: *Saimaan kanava*; russisk: Сайменский канал – *Sajmenskij kanal*) er en kanal som forbinder den finske innsjøen Saimen til Finskebukta. Kanalen går fra den finske byen Villmanstrand til byen Vyborg som i dag ligger i Russland. Kanalen er 42,9 km lang, med tre sluser i Finland og fem i Russland, med en høydeforskjell på 75,7 meter.

## Bygging
Kanalen ble bygget i årene 1845 til 1856 og åpnet 7. september 1856. Også Vyborg lå på dette tidspunktet i Storfyrstedømmet Finland, og kanalen ble stengt i 1944 da den nedre del av kanalen havnet på russisk side av grensen sammen med hele Det karelske nes gjennom freden i Moskva 1940 etter fortsettelseskrigen. Trafikken på kanalen ble da lagt ned.

## Gjenåpning i 1968
Etter at Finland i en avtale fra 1963 bygslet den russiske delen av kanalen og øya Malyj Vysotskij (russisk: Малый Высоцкий, finsk: Ravansaari), ble kanalen i årene fram til åpningen i 1968 gjenoppbygget og utvidet. 

Det bygslede området inne i Russland er ikke formelt finsk territorium, men finske regler gjelder med hensyn til trafikken på kanalen, operering av sluser og ansettelsesforholdene for personalet. Det er videre spesielle regler med hensyn til å krysse grensen til Finland via kanalen, da det ikke er nødvendig med visum til Russland for å passere gjennom den russiske delen av kanalen til Finland, men det er passkontroll på grensen.

## Dagens kanal
Etter gjenåpningen i 1968 har godstrafikken på innlandshavnene økt kraftig. Et omfattende system av innenlandske vannveier forbinder 120 innsjøer i det sørlige, sentrale og sørøstlige Finland, og dette er knyttet til kanalen og dermed havet. Dette medfører at også Kuopio kan nås gjennom tilstrekkelig dype kanaler og vannveier, med en samlet lengde på 814 km. Slusene er 85 meter lange og 13,2 m brede.

I 2008 ble en enighet om en forlengelse av den første 50 års leieavtalen med nye 50 år. Den årlige leiesummen ble økt fra  euro til 1,22 millioner euro, og denne vil ble regulert hvert 10. år.

## Se også
* Liste over kanaler i Russland

## Eksterne lenker
* 
* Finnish Transportation Agency
Fabian Steinheil

**Fabian Gotthard von Steinheil**, (russisk: Фаддей Федорович Штейнгейль) eller *Faddei Fjodorovitš Šteingel* (født   i Haapsalu, død  i Helsingfors, var en  tysk baltisk greve og russisk offiser.

I mars 1810 ble Steinheil utnevnt til generalguvernør for Finland. I hans periode ble Finlands statsrettslig stilling stabilisert og forvaltningen fikk faste arbeidsformer. Gjennom sin kunnskap i svensk kom han nært innpå ledelsen i senatet og kunne ved konflikter fungere som megler. Han var derfor en godt likt generalguvernør og gikk av i 1823. Han ble boende i Helsingfors fram til sin død.

I 1812 ble han utnevnt til finsk greve og i 1819 ble han general. 

I 1813 deltok han i krigen mot Napoleon som kommandant for en hær i Kurland og Livland, og ble i denne perioden erstattet som generalguvernør av den innflytelsesrike Gustaf Mauritz Armfelt. Men han vendte tilbake som generalguvernør etter krigen på grunn av Armfelts svake helse. 

## Referanser


## Kilder
* August Theodor Låstbom: *Swea och Götha höfdinga-minne sedan 1720. Tredje Afdelningen: General-Gouverneurer och Landshöfdingar i Finland*, Upsala 1843, s. 3

## Eksterne lenker
* Om Fabian Steinheil, i *Nordisk familjebok* (2 opplag, 1919)
Erik Odlo

**Erik Odlo** (født 28. desember 1960) er en norsk lokalpolitiker (Sp) som var ordfører i Ringebu kommune fra 2011 til 2015.

Odlos valgkampanje i 2011 var tuftet på vennlighet og møtekommenhet, og gjorde store PR-saker av å be gjennomreisende på middag.

Han søkte ikke gjenvalg i 2015, og vendte tilbake til sitt tidligere yrke som melkebonde.

## Eksterne lenker
* Odlo på plass i ordførerstolen
* Ap overtar makta i Ringebu
Hjerteklapp

***Hjerteklapp*** er et musikkalbum med Terje Wiik, utgitt i 1982. Dette er hans første album som soloartist.

## Sporliste

# «Hjerteklapp» 4:15
# «Videofantasi» 3:48
# «Rotta» 5:12
# «Gamle helter» 3:04
# «Vinter-Norge» 6:26
# «Lysere dager» 2:24
# «68 2 CV» 4:55
# «Rattet er ditt» 3:22
# «Ola Narr» 4:25
# «Hvite skuter» 4:20
## Musikere
* Terje Wiik – gitar, låtskriver, sang
* Bjørn Andor Drage – orgel
* Thorsten Dulsrud – trommer
* Øyvind Madsen – ?
* Marianne Høygaard – sang
* Inger Lise Larsen – sang
* Hege Rimestad – sang
* Ida Lind – sang
* Sigurd Køhn – saksofon
* Torfinn Strømsmo – komp
* Terje's Transit – kor

## Eksterne lenker
Ole Tvete Muriteigen

**Ole Tvete Muriteigen** (født 23. november 1969) er en norsk lokalpolitiker for Senterpartiet. Han er ordfører i Sør-Fron kommune i Oppland fra 2011.

## Referanser
Pakse

**Pakse** eller **Pakxe** (laotisk *ປາກເຊ*, *elven Ses munning*) er en by i det sørlige Laos. Det er den nest største byen i Laos og administrasjonsenter for provinsen Champasack. Byen ligger der elvene Xedone og Mekong renner sammen nær grensen mot Thailand.
Om jordbruket

***Om jordbruket*** (latin: *De Agri Cultura*) er en bok av den romerske statsmannen Cato den eldre, skrevet ca 160 f.Kr.

Verket er den eldste kjente prosatekst på latin, og det eneste av Catos verk som er bevart. Det blir ofte karakterisert som *en bondes notater*, konkret, enkelt og tilsynelatende tilfeldig nedskrevet. Andre antikke forfattere, som Aulus Gellius, karakteriserte verket som «sterkt og kraftig», og i *[[Oxford Classical Dictionary]]* (1970) omtales verket som «for all of its lack of form, its details of old custom and superstition, and its archaic tone, it was an up-to-date directed from his own knowledge and experience to the new capitalistic farming». Verket er høyt verdsatt som kilde for kunnskap om jordbruk og landlig liv under den romerske republikken. 

Verket åpner med en sammenligning mellom jordbruk og andre virksomheter som sømmet seg for datidens overklasse: handel og lånevirksomhet. Cato peker på farene ved handel og det uetiske ved utlån og renter, sett i lys av Tolvtavleloven. I kontrast mener han at jordbruket fremmet både dyder og velstand, og bidro med gode borgere til samfunnet.

Cato skildrer både framstilling av vin, andre matoppskrifter og de religiøse ritualene som jordbrukerne må overholde. Tekstene som beskriver de nødvendige offer, blant annet knyttet til innhøsting og rensing av åkeren, er rytmiske og formelaktige, med et noe mer arkaisk språk enn teksten forøvrig.

## Referanser


## Eksterne lenker

* Lacus Curtius latinsk tekst og engelsk oversettelse
Seks personer søker en forfatter

***Seks personer søker en forfatter*** (*Sei personaggi in cerca d'autore*) er et skuespill skrevet i 1921 av den italienske Luigi Pirandello (1867–1936). 
Det handler om en familie på seks som vil ha en teaterdirektør til å oppføre (og skrive) en oppsetning om  faren og datterens nær-incestuøse forhold og foreldrenes skilsmisse, temaer som var usømmelige i 1921.

Ved premieren på Teatro Valle i Roma den 9. mai 1921 brøt det ut slagsmål mellom publikum og skuespillere, så Pirandello måtte snike seg ut av lokalet med sin datter.  Mottakelsen i Milano var mye likere, og i 1922 gikk det på Broadway sitt Princess Theatre. Den franske premieren på *Six personnages en quête d'auteur* var i 1923 ved Georges Pitoëff.
Den tyske oppsetningen *Sechs Personen suchen einen Autor* ble først vist på Raimundteateret i Wien den 4. april 1924. Pirandello utga en tredje versjon av stykket i 1925. Det hadde  premiere i Norge på Nationaltheatret den 25. mars 1926 med regi av Johanne Dybwad, som også var teaterdirektøren, mens August Oddvar var far til Karin Meyer. 

Forfatteren fikk Nobelprisen i litteratur i 1934 for «sine dristige og geniale nyskapelser av drama og scenekunst» og døde i 1936. Til hans 100-årsjubileum i 1967 ble det utarbeidet en ny norsk oversettelse av Carl Fredrik Engelstad, også utgitt på Gyldendal.
Stykket hadde den 1. april 1967 premiere på Nationaltheatret med Ingmar Bergmans regi, Henki Kolstad som teatersjef, Knut Wigert far til Liv Ullmann. Suffløsen var Ilse Kramm og Arne Bang-Hansen inspisient.  
I Pål Løkkebergs regi satte Fjernsynsteatret det opp i 1992 med Bentein Baardson som teatersjefen, Svein Scharffenberg som far til Iren Reppen.
Ved Den Nationale Scene i Bergen 2007 hadde  Bentein Baardson regi, Stig Amdam var teatersjefen og Erik Hivju far til Marianne Nielsen.
I 2007 var  Nicolai Cleve Brock regissør og Kai Remlov far til Marte Magnusdotter Solem på Nationaltheatret under Runar Hodne og Liv Heløe,  med ny norsk oversettelse ved Tommy Watz.

Boken ble i 1991 en del av Den norske bokklubben sitt Århundrets Bibliotek, utgitt i 1998 med Carl Fredrik Engelstad sin oversettelse fra 1967, og i 1999 med i Århundrets 100 bøker ifølge Le Monde. Komponisten Hugo Weisgall skrev i 1959 en tre-akters opera som har gått både i New York City og Chicago. Flere fjernsynshus har hatt versjoner, som Sveriges Radio i 1962 under Bengt Lagerkvist, i Tyskland i 1964 under Eberhard Itzenplitz, belgisk TV i 1967 under Robert Lussac,  Danmarks Radio sitt *Seks roller søger en forfatter* under Leon Feder i 1973, PBS under Stacy Keach i 1976, BBC laget en film av Bill Bryden i 1992, Fjernsynsteatret i 1992, og fransk TV så sent som i 2004 med Laurent Preyale.

## Referanser
Torstein Mørseth

**Torstein Olaussen Mørseth** (født 4. januar 1879 i Hegra i Nord-Trøndelag, død 26. mai 1960) var en norsk gårdbruker og politiker (V).

Han var sønn av gårdbruker Olaus Trulsen Mørseth og Lisbet Johnsdatter Kleven. Torstein Mørseth gikk folkehøyskole i Hegra 1895–1897 og landbruksskole på Mære i 1900. Han giftet seg i 1902 med Anna Johansdatter Arnstad fra Stjørdal og overtok i 1904 slektsgården Nordre Mørset i Hegra.

Mørseth var medlem av Hegra herredsstyre 1911–1937 og ordfører 1923–1937. Han var formann i styret for landbruksskolene i Nord-Trøndelag 1937–1941 og 1945–1950 og medlem av tilsynsnemnden for Meråker- og Nordlandsbanen.

## Referanser
Kane (drikkekar)

**Kane** er brukt som betegnelse på et båtformet drikkekar med to hanker. Hankene er gjerne symetriske og kan være formet som dragehoder. Det forekommer også kaner der den ene hanken er formet som et hode og den andre som hale. Det kan være vanskelig å skille kaner fra kjenger og ølfugler, men disse har gjerne rundere eller mer oval korpus. Eldre kaner er skåret i tre, men i nyere tid er det også produsert kaner i keramikk.

I Norge ser det ut til at bruk av kaner på 1700- og 1800-tallet har vært avgrenset til Østlandet, særlig Telemark, men de har nok hatt en bredere utbredelse tidligere. I middelalderen har skipsformede bordkar vært brukt i store deler av Europa. Betegnelsen *kane* svaret til mellomhøytysk *Kahn* og hollandsk *kaan* som begge betyr båt. På engelsk og fransk ble de kalt *nef* som er avledet av det latinske *navis*. På tysk kalles de *Schiffchen* eller *Nachen*. Disse har vært brukt til forskjellige formål som drikkekar, vinbeholdere, matkar og lysholdere, og de minste har vært brukt til salt eller krydder. Av franske dikt fremgår det at slike kar har vært brukt som drikkekar på 1200-tallet. Båtformede drikkekar nevnes også i skriftlige, europeiske kilder på 1100-tallet, og disse var ofte forsynt med hjul.
## Se også
* Kjenge
* Ølfugl

## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø
* *Kulturhistorisk leksikon for nordisk middelalder*, bd 3, (1958), Oslo.
* Visted, Kristoffer og Stigum, Hilmar, (1951): Vår gamle bondekultur. Oslo.
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Noter


## Eksterne lenker
* Kaner i DigitaltMuseum.no
Andrea Skjold Frøshaug

**Andrea Skjold Frøshaug** (født 2. mai 1992 i Oslo) er en norsk fotballspiller. Hun spiller for Røa.

Frøshaug begynte i Korsvoll Idrettslag. I 2007 hadde Korsvoll markert seg kraftig med blant andre Andrea og søsteren Vilde på laget. Søstrene spilte i angrep, og Andrea hadde gjerne målgivende pasninger fremfor mål selv. 

Da Frøshaug ble for gammel for J16-laget og Korsvoll ikke kunne stille med seniorlag, ble hun kontaktet av Lyn i 2008. Andrea Frøshaug var med på å markere seg allerede fra starten. Med Førshaug, Caroline Graham Hansen og Ingrid Søndenå på laget vant de Norway Cup. De kom også til semifinalen i J19-norgesmesterskapet, der de knepent tapte for Trondheims-Ørn. Andrea Frøshaug scoret for Lyn. I serien ble det en andreplass bak Linderud-Grei 2. Foran 2010-sesongen trente Andrea Frøshaug og Ingrid Søndenå med Røa. Søndenå valgte Røa, mens Frøshaug ble med Lyn. 2010-sesongen ble mindre glamorøs, med kvartfinaletap i Norway Cup og tap i åttendedelsfinalen mot Fortuna Ålesund, sistnevnte etter at Lyn slo ut Kolbotn med Andrea Frøshaug som matchvinner i 2. runde. Serien ble imidlertid vunnet på målforskjell, og Lyn rykket opp.

Andrea Frøshaug skrev under for Røa den 12. februar 2011. Hun debuterte i serieåpningen mot Sandviken, og scoret sitt første mål da Røa slo Linderud-Grei 13-0. Hun gjorde seg imidlertid mest bemerket da hun scoret vinnermålet borte mot Amazon Grimstad i det 93. minutt. Frøshaug scoret til sammen 9 mål (7 i serien og 2 i cup) på 20 kamper for Røa. Hun startet i fem av dem.

Som Røa-spiller ble Frøshaug tatt ut på J19-landslaget og debuterte mot Sveits den 23. november 2011.

Andrea Skjold Frøshaug, som siden 2013 har spillet for det amerikanske universitetstopplag Embry-Riddle, ble 8. desember 2014 kåret til årets spiller i USA. Hun ble også tatt ut til årets utvalgte amerikanske kvinnelag.

## Meritter
**Med Lyn**
* Norway Cup 2009

**Med Røa**
* Seriemester 2011

## Referanser
Champasack (provins)

**Champasack** (også skrevet **Champassak** eller **Champasak**, laoisk: ຈຳປາສັກ) er en provins i sørvestlige Laos. den grenser til Thailand i øst og Kambodsja i sør. Navnet kommer fra Kongedømmet Champasack.

## Administrativ inndeling
Champasack er delt inn i 10 distrikter.
Marte Magnusdotter Solem

**Marte Magnusdotter Solem** (født 1978) er en norsk skuespiller og forfatter.

Hun jobbet ved Torshovteatret i 2000 og ble uteksaminert fra Statens Teaterhøgskole i 2003. Hun jobbet deretter ved Hålogaland Teater fra 2004 til 2007 hvor hun debuterte i Anton Tsjekhovs *Ivanov*. Hun hadde senere roller ved Nationaltheatret, blant annet *[[Seks personer søker en forfatter]]* hvor hun spilte datteren. Solem spilte sammen med Ellen Dorrit Petersen hovedrollen i filmen *[[Fjellet]]* av Ole Giæver fra 2011. For rollen vant hun Kanonprisen 2011 i klassen beste kvinnelige hovedrolle og ble i tillegg nominert til beste kvinnelige hovedrolle ved Amandaprisen 2011 sammen med Petersen. Hun hadde en rolle i Giævers film *[[Mot naturen]]* fra 2014 og ble for den nominert til Kanonprisen 2014 i klassen beste birolle. Hun ble også nominert til Amandaprisen 2021 i klassen beste kvinnelige birolle for Guro Bruusgaards dramafilm *[[HAN (film)|HAN]]* fra 2021.

I 2018 debuterte hun som forfatter med romanen *Jeg har mer jeg vet du vil like*. Hun har også skrevet manus og hatt roller i kortfilmen *Besøk* (2009) som var bidrag til manuskript-konkurransen TVIBIT. Hennes roman *Gustav* fra 2025 ble nominert til Brageprisen for beste roman 2025 og Lytternes romanpris.

## Filmografi og oppsetninger
* *[[Sommerhuset]]*, film (2008)
* *[[En god nummer to]]*, TV-serie (2009)
* *[[Fjellet]]*, film (2011)
* *[[Mot naturen]]*, film (2014)
* *Frøken Julie*, Hålogaland teater (2016)
* *[[HAN (film)|HAN]]*, film (2021)
* **, film (2021)
* *[[Pørni]]*, TV-serie (2022)
* *[[Made in Oslo]], TV-serie (2022)

== Bibliografi ==

* 2018: *Jeg har mer jeg vet du vil like*. [[Aschehoug]]. ISBN 9788203363689
* 2022: *Noe av betydning*. Aschehoug. ISBN 9788203379840
* 2025: *Gustav''. Aschehoug. ISBN 9788203458002

## Referanser


## Eksterne lenker
*